
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 182
                                                               din 30 august 2018
privind însuşirea şi aprobarea documentației de avizare a lucrărilor de intervenții/studiului de fezabilitate și a parametrilor tehnico – economici, în formă actualizată, pentru obiectivul de investiții: “Modernizarea și extinderea sistemului de iluminat public în Municipiul Sighişoara”

Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 24.659/28.08.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 273/2006 privind finanţele publice locale, cu modificările şi completările ulterioare, prevederile Legii nr. 98/2016 privind achiziţiile publice, cu modificările și completările ulterioare, precum şi prevederile Hotărârii de Guvern nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare;

Având în vedere Hotărârea Consiliului Local Sighișoara nr. 90/28.11.2016 privind însuşirea şi aprobarea documentaţiei de avizare a lucrărilor de intervenții pentru obiectivul de investiții: “Modernizarea și extinderea sistemului de iluminat public în Municipiul Sighişoara”;

Având în vedere actualizarea documentației de avizare a lucrărilor de intervenții/studiului de 
fezabilitate și a devizului general pentru obiectivul de investiții: “Modernizarea și extinderea sistemului de iluminat public în Municipiul Sighişoara”, sens în care se impune și actualizarea parametrilor tehnico – economici, pentru obiectivul de investiții: “Modernizarea și extinderea sistemului de iluminat public în Municipiul Sighişoara”, documentație necesară a fi depusă pentru accesarea de fonduri europene prin Programul Operațional Regional 2014 – 2020, Axa Prioritară 3, Prioritatea de Investiții 3.1, Operațiunea C – Iluminat Public; 

Văzând procesul - verbal cu nr. 24.660 din 28.08.2018 al Comisiei tehnico-economice, prin care s-a analizat şi avizat favorabil documentaţia de avizare a lucrărilor de intervenții/studiu de fezabilitate, în formă actualizată, pentru obiectivul de investiţii: “Modernizarea și extinderea sistemului de iluminat public în Municipiul Sighişoara”;

Văzând Raportul de specialitate al Serviciului Tehnic, Investiţii - Urmărire Contracte, Monitorizare Servicii de Utilităţi Publice, înregistrat cu nr. 24.658/28.08.2018, prin care se propune însuşirea şi aprobarea documentației de avizare a lucrărilor de intervenții/studiului de fezabilitate și a parametrilor tehnico – economici, în formă actualizată, pentru obiectivul de investiții: “Modernizarea și extinderea sistemului de iluminat public în Municipiul Sighişoara”, îndeplinindu-se prevederile legale în acest sens;


   În temeiul prevederilor art. 36 alin. (2) lit. b, alin. (4) lit. d, art. 45 alin. (2) şi a art. 115 alin. (1) lit. b din Legea nr. 215/2001, Legea administraţiei publice locale, republicată, cu modificările şi completările ulterioare, 

H O T Ă R Ă Ş T E:

   Art. 1. Se însuşeşte şi se aprobă documentația de avizare a lucrărilor de intervenții/studiului de
fezabilitate și a parametrilor tehnico – economici, în formă actualizată, pentru obiectivul de investiții: “Modernizarea și extinderea sistemului de iluminat public în Municipiul Sighişoara”, având valoarea totală a investiţiei de 10.386.296,44 lei (inclusiv T.V.A.) din care C+M 8.405.555,48 lei (inclusiv T.V.A.).          

Art. 2. Se aprobă ca valoarea totală a investiției de 10.386.296,44 lei (inclusiv T.V.A.) din care C+M 8.405.555,48 lei (inclusiv T.V.A.), menționată la art. 1 din prezenta, să fie propusă pentru finanțare din fonduri nerambursabile, fonduri guvernamentale și din bugetul local.            
           Art. 3. Cu   ducerea  la  îndeplinire  a  prevederilor  prezentei  hotărâri se încredinţează Primarul Municipiului Sighişoara, Viceprimarul Municipiului Sighisoara, Biroul Buget, Contabilitate, Salarizare - Direcţia Economică, Biroul Achiziții, Accesare Fonduri Europene, Management Proiecte şi Serviciul Tehnic, Investiţii - Urmărire Contracte, Monitorizare Servicii de Utilităţi Publice din cadrul Municipiului Sighisoara.

           Art. 4. Prin grija Secretarului Municipiului Sighişoara – Bizo Anca, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Ștefănescu Constantin        

                                Contrasemnează/Avizat pentru legalitate

                   SECRETAR,



                     Bizo Anca

(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Biroul Buget, Contabilitate, Salarizare – Direcția Economică;

  1 ex. Biroul Achiziții, Accesare Fonduri Europene, Management Proiecte;
  2 ex. Serviciul Tehnic, Investiții - Urmărire Contracte, Monitorizare Servicii de Utilități Publice.

10 ex.

B.A.

